7.

Vstavi se naslednje poglavje 17c: „POGLAVJE 17c POMOČ ZA TOBAK Člen 171c Opredelitve V tem poglavju: (a) ‚dostava‘ pomeni vsak postopek, opravljen na določen dan in obsegajoč predajo surovega tobaka, ki ga preda kmet ali združenje proizvajalcev podjetju za predelavo po pogodbi o pridelavi; (b) ‚kontrolno potrdilo‘ pomeni dokument, ki ga izda pristojni nadzorni organ, ki potrjuje, da je količino zadevnega tobaka prevzelo podjetje za prvo predelavo, da je bila ta količina dostavljena v okviru registrirane pogodbe in da so bili posli opravljeni v skladu s členoma 197 in 198 te uredbe; (c) ‚prvi predelovalec‘ pomeni vsako odobreno fizično ali pravno osebo, ki opravlja prvo predelavo surovega tobaka z vodenjem v svojem imenu in na svoj račun enega ali več podjetij za prvo predelavo tobaka, ki so primerno opremljena v ta namen; (d) ‚prva predelava‘ pomeni predelavo surovega tobaka, ki ga dostavi kmet, v obstojen proizvod, primeren za skladiščenje, zapakiran v enotne bale ali embalažo, katerega kakovost izpolnjuje zahteve končnega uporabnika (proizvajalca); (e) ‚združenje proizvajalcev‘ pomeni združenje, ki zastopa kmete, ki proizvajajo tobak. Člen 171ca Skupine sort surovega tobaka Sorte surovega tobaka so razvrščene v naslednje skupine: (a) flue-cured (sušen z zračnim tokom): tobak, sušen v peči s kontroliranim pretokom zraka, pri kontrolirani temperaturi in vlažnosti; (b) light air-cured (lahki zračno sušeni): tobak, sušen na zraku pod streho; (c) dark air-cured (temni zračno sušeni): tobak, sušen na zraku pod streho, ki pred trženjem fermentira; (d) fire-cured (na dimu sušeni): tobak, sušen na dimu; (e) sun-cured (na soncu sušeni): tobak, sušen na soncu; (f) Basmas (sušen na soncu); (g) Katerini (sušen na soncu); (h) Kaba-Koulak (klasični) in podobne sorte (sušene na soncu). Sorte iz vsake skupine so navedene v Prilogi XXV. Člen 171cb Prvi predelovalci 1. Države članice odobrijo prve predelovalce na svojem ozemlju in določijo ustrezne pogoje za njihovo odobritev. Odobreni prvi predelovalec je pooblaščen, da podpiše pogodbe o pridelavi, če najmanj 60 % od svojega trženega tobaka s poreklom iz Skupnosti proda podjetjem za proizvodnjo tobaka bodisi neposredno bodisi posredno brez nadaljnje predelave. 2. Država članica odvzame odobritev, če predelovalec namenoma ali zaradi hude malomarnosti ne izpolnjuje določb o surovem tobaku na ravni Skupnosti ali na nacionalni ravni. Člen 171cc Proizvodna območja Za vsako skupino sort so proizvodna območja iz člena 110k(a) Uredbe (ES) št. 1782/2003 tista, ki so določena v Prilogi XXVI k tej uredbi. Države članice lahko opredelijo bolj omejena proizvodna območja, zlasti zaradi zagotavljanja kakovosti. Omejena proizvodna območja ne smejo presegati površine upravne enote, v Franciji pa kantona. Člen 171cd Pogodbe o pridelavi 1. Pogodbe o pridelavi iz točke člena 110k(c) Uredbe (ES) št. 1782/2003 se sklepajo med prvim predelovalcem na eni strani in kmetom ali združenjem proizvajalcev, ki ga zastopa, na drugi, če združenje proizvajalcev priznava zadevna država članica. 2. Pogodbe o pridelavi se sklepajo po sorti ali skupini sort. Prvega predelovalca zavezujejo k prevzemu pogodbeno določene količine tobaka v listih, kmeta ali združenje proizvajalcev, ki ga zastopa, pa k dostavi navedene količine prvemu predelovalcu, kolikor to omogoča njihova dejanska proizvodnja. 3. Za vsako letino morajo pogodbe o pridelavi vsebovati najmanj naslednje navedbe: (a) nazive in naslove pogodbenih strank; (b) sorto in skupino sort tobaka, ki sta predmet pogodbe; (c) največjo količino za dostavo; (d) natančno lokacijo, na kateri je tobak proizveden: proizvodno območje iz člena 171cc, pokrajino, občino, opredelitev enote rabe na podlagi integriranega nadzornega sistema; (e) površino zadevne enote rabe brez služnostnih poti in ograd; (f) nakupno ceno, skladno s kakovostnim razredom, brez pomoči, stroškov storitev in davkov; (g) minimalne dogovorjene zahteve glede kakovosti po posameznem kakovostnem razredu, z najmanj tremi razredi glede na položaj na stebelcu, in obveznost kmeta, da predelovalcu dostavi surovi tobak po kakovostnih razredih, ki ustreza najmanj tem zahtevam glede kakovosti; (h) obveznost prvega predelovalca, da izplača kmetu odkupno ceno glede na razred kakovosti; (i) rok za plačilo odkupne cene, ki ne sme biti daljši kakor 30 dni od dneva dostave; (j) obveznost kmeta, da do 20. junija v letu posamezne letine ponovno zasadi tobak na zadevni parceli. 4. Če se datum 20. junij za ponovno zasaditev prekorači, mora kmet predelovalca in pristojno službo te države članice obvestiti s priporočenim pismom pred tem datumom in navesti razlog za zamudo ter podrobne podatke o kakršni koli spremembi enote rabe. 5. Pogodbene stranke v pogodbah o pridelavi lahko s pisno spremembo povečajo količine, prvotno določene v pogodbi. Spremembo je treba najpozneje 40. dan po roku za sklenitev pogodb o pridelavi iz člena 171ce(1) predložiti pristojni službi v registracijo. Člen 171ce Sklenitev in registracija pogodb 1. Pogodbe o pridelavi se sklenejo do 30. aprila v letu posamezne letine, razen v primerih višje sile. Države članice lahko določijo zgodnejši datum. 2. Razen v primerih višje sile je treba že sklenjene pogodbe o pridelavi predložiti v registracijo pristojnemu organu najpozneje v 15 dneh po roku za sklenitev pogodb iz odstavka 1. Pristojni organ je organ iz države članice, v kateri poteka predelava. Kadar predelava ne poteka v državi članici, v kateri je bil tobak proizveden, pristojni organ države članice, v kateri bo potekala predelava, takoj pošlje izvod registrirane pogodbe pristojni službi države članice proizvajalke. Če ta organ sam ne opravlja nadzora nad shemo premij, pošlje izvod registrirane pogodbe pristojnemu nadzornemu organu. 3. Če se rok za sklenitev pogodb iz odstavka 1 ali predložitev pogodb o pridelavi iz odstavka 2 prekorači za največ 15 dni, se pomoč zmanjša za 20 %. Člen 171cf Pogodbe z združenjem proizvajalcev 1. Kadar se pogodba o pridelavi sklene med prvim predelovalcem in združenjem proizvajalcev, se ji priloži seznam, na katerem so navedena imena zadevnih kmetov in njihova največja količina za dostavo, natančna lokacija enote rabe in površina zadevnih parcel, kot je navedeno v členu 1cd(3)(c), (d) in (e). Seznam se pristojnemu organu predloži v registracijo najpozneje 15. maja v letu posamezne letine. 2. Združenja proizvajalcev iz odstavka 1 ne smejo opravljati prve predelave tobaka. 3. Kmetje, ki proizvajajo tobak, ne smejo pripadati več kot enemu združenju proizvajalcev. Člen 171cg Minimalne zahteve glede kakovosti Tobak, dostavljen podjetjem za predelavo, mora biti brez napak, dobre tržne kakovosti in brez katerih koli značilnosti, navedenih v Prilogi XXVII. Država članica lahko določi strožje zahteve glede kakovosti, lahko pa se za njih dogovorijo pogodbene stranke. Člen 171ch Spori Države članice lahko določijo, da se spori glede kakovosti tobaka, dostavljenega prvemu predelovalcu, predložijo arbitražnemu organu. Države članice določijo pravila glede članstva in postopkov odločanja v takih organih. Arbitražni organ je sestavljen iz enega ali več predstavnikov proizvajalcev in predelovalcev v enakem številu. Člen 171ci Višina pomoči Z uporabo člena 110k(d) Uredbe (ES) št. 1782/2003 države članice določijo okvirni znesek pomoči na kilogram po sorti ali skupini sort tobaka pred 15. marcem v letu posamezne letine. Države članice lahko znesek pomoči porazdelijo glede na kakovost dostavljenega tobaka. Za vsako sorto ali skupino sort tobaka višina pomoči ne sme presegati zneska premije po skupini sort, določenega za letino 2005 v Uredbi Sveta (ES) št. 546/2002 (10). Države članice določijo končni znesek pomoči na kilogram po sorti ali skupini sort tobaka v 15 delovnih dneh po datumu, na katerega je bil dostavljen ves tobak za zadevno letino. Če skupni znesek pomoči, za katero se zaprosi v državi članici, presega nacionalni najvišji znesek, določen v členu 110l Uredbe (ES) št. 1782/2003, kot je bil prilagojen v skladu s členom 110m navedene uredbe, država članica linearno zniža zneske, plačane posameznemu kmetu. Člen 171cj Izračun izplačil pomoči 1. Pomoč, ki se izplača kmetom, se izračuna na podlagi teže tobaka v listih zadevne sorte ali skupine sort, ki ustreza minimalnim zahtevam glede kakovosti in jo prevzame prvi predelovalec. 2. Kadar se delež vlage razlikuje od višine pomoči, določene v Prilogi XXVIII za zadevno sorto, se teža prilagodi za vsako odstotno točko razlike v okviru dovoljenih odstopanj, določenih v navedeni prilogi. 3. Postopek za določanje deleža vlage, obseg in pogostost vzorčenja ter metoda za izračunavanje prilagojene teže so določeni v Prilogi XXIX. Člen 171ck Dostava 1. Razen v primerih višje sile kmetje izgubijo pravico do pomoči, če svoje celotne proizvodnje ne dostavijo prvemu predelovalcu do 30. aprila v letu, ki sledi letu posamezne letine. Države članice lahko določijo zgodnejši datum. 2. Dostavo je treba izvesti bodisi neposredno do mesta, kjer se bo tobak predelal, bodisi, če država članica to odobri, do odobrenega odkupnega centra. Pristojni nadzorni organ odobri takšne odkupne centre, ki morajo imeti primerno opremo, tehtnice in prostore. 3. Če se nepredelani tobak ne dostavi na mesta iz odstavka 2 ali če prevoznik, ki prevaža določene količine tobaka iz odkupnega centra do predelovalnega obrata, nima odobritve za prevoz, mora podjetje za prvo predelavo, ki je prevzelo zadevni tobak, plačati državi članici denarno vsoto v višini pomoči za zadevno količino tobaka. Ta znesek se knjiži v korist Evropskega kmetijskega usmerjevalnega in jamstvenega sklada (EKUJS). Člen 171cl Izplačilo Pristojni organ države članice izplača pomoč kmetu na podlagi kontrolnega potrdila, ki ga izda pristojni nadzorni oggan in ki potrjuje, da je bil tobak dostavljen. Člen 271cm Predplačila 1. Z odstopanjem od člena 10(1) Uredbe (ES) št. 796/2004 države članice lahko uporabijo sistem predplačil na pomoč za tobak za kmete. 2. Zahtevki kmetov za predplačilo se lahko predložijo po 16. septembru v letu posamezne letine. Zahtevkom za predplačilo se priloži naslednje dokumente, razen kadar država članica dokumente že ima in zato določi drugače: (a) izvod pogodbe o pridelavi ali njeno registrsko številko; (b) pisna izjava zadevnega kmeta z navedbo količin tobaka, ki jih lahko dostavi med letino tekočega leta. 3. Plačilo predplačila, ki znaša največ 50 % izplačljive pomoči, na podlagi okvirne višine pomoči, določene v skladu s členom 171ci, je pogojeno s pologom varščine, ki je enaka znesku predplačila, povečanega za 15 %. Varščina se sprosti, ko se izplača celotni znesek pomoči v skladu s členom 19 Uredbe (EGS) št. 2220/85. 4. Predplačilo se izplača od 16. oktobra v letu posamezne letine in se mora izplačati v 30 dneh po vložitvi zahtevka iz odstavka 2 in dokazila o pologu varščine iz odstavka 3. Izplačano predplačilo se odšteje od zneska pomoči za tobak, ki se izplača v skladu s členom 171cl. 5. Države članice določijo dopolnilne pogoje glede dodeljevanja predplačil in zlasti končni rok za vložitev zahtevkov. Potem, ko kmetje že začnejo z dostavami, ne morejo več vlagati zahtevkov za predplačilo. Člen 171cn Čezmejna predelava 1. Pomoč izplačajo ali dajo zanjo predplačilo države članice, v kateri je bil tobak proizveden. 2. Kadar se tobak ne predela v državi članici proizvajalki, država članica predelovalka po opravljenih zahtevanih pregledih državi članici proizvajalki posreduje vse podatke, potrebne za izplačilo pomoči ali sprostitev varščine. Člen 171co Obvestila Komisiji 1. Vsaka zadevna država članica obvesti Komisijo najpozneje do 31. januarja v letu posamezne letine o: (a) nazivih in naslovih organov, pristojnih za registracijo pogodb o pridelavi; (b) nazivih in naslovih odobrenih podjetij za prvo predelavo. Komisija objavi seznam služb, pristojnih za registracijo pogodb o pridelavi, in odobrenih podjetij za prvo predelavo v seriji „C“Uradnega lista Evropske unije. 2. Vsaka zadevna država članica nemudoma obvesti Komisijo o nacionalnih ukrepih, sprejetih za uporabo tega poglavja. Člen 171cp Prehodni ukrep Brez poseganja v prihodnje spremembe so proizvajalci, katerih proizvodne kvote tobaka so bile odkupljene v letinah 2002 in 2003 v skladu s členom 14 Uredbe (EGS) št. 2075/92, od 1. januarja 2006 za preostalih pet let posameznih letin po letu, v katerem se njihova kvota odkupi, upravičeni do prejema zneska, ki je enak odstotku dodeljene premije za letino 2005, kot je prikazano v tabelah v Prilogi XXX. Ti zneski se izplačajo pred 31. majem vsako leto.